නොච්චියාගම රජයේ රෝහලේ ගිලන් රථයට රියදුරකු පත් කිරීමේ දී සිදු වූ අසාධාරණය වහාම විසඳා දෙන ලෙස ඔහුගේ විරෝධතා පුවරුවේ සඳහන් කර තිබුණි.උතුරු මැද පළාතේ රෝහල්වල ගිලන් රථ සඳහා රියදුරන් පත් කර ගැනීමේ දී ජ්‍යෙෂ්ඨත්වය සහ ලකුණු ලබාදීමේ ක්‍රමවේදයක් පවතින බවත්, එම සියලුම සුදුසුකම් තමා සපුරා තිබිය දී ඔහු වෙනුවට වෙනත් රියදුරකු පත් කිරීමට කටයුතු කිරීම හේතුවෙන් මේ සත්‍යග්‍රහයේ නිරතව සිටියේය.සෞඛ්‍ය අමාත්‍යාංශයේ ලේකම්වරිය විසින් මොහු නොච්චියාගම රෝහලේ ගිලන්රථය සඳහා රියදුරකු වශයෙන් පත් කිරීමට අවශ්‍ය කටයුතු සම්පාදනය කරන ලෙස ප්‍රාදේශීය සෞඛ්‍ය සේවා නිලධාරිවරයා වෙත ලිඛිතව දන්වා ඇතත්, උතුරු මැද පළාත් ආණ්ඩුකාර ලේකම්වරිය විසින් එය නොසලකා හැර වෙනත් අයකු ඒ සඳහා පත් කිරීමට කටයුතු කරන බව රජයේ සෞඛ්‍ය දෙපාර්තමේන්තුවේ ගිලන් රථ රියදුරු සංගමයේ ලේකම් කේ. පී. ධර්මපාල මහතා පැවැසීය.රියදුරන් පත්කිරීමේ ක්‍රියාවලියෙන් බැහැරව මේ පත්කිරීම් සිදු නොකරන ලෙස ද ලේකම්වරයා අදාළ නිලධාරීන්ගෙන් ඉල්ලීමක් කළේය.එදින (15) දහවල් වනතුරුත් රියදුරු විජේරත්න මහතා ගොඩනැඟිල්ලේ වහලය මතට වී සිටින අයුරු දැක ගත හැකි විය..